Къэжэр Пётр Хьэиб и къуэр
Къэбэрдей-Балъкъэрым и лъэпкъ щэнхабзэм хэщIыныгъэ хьэлъэ игъуэтащ — 2016 гъэм бадзэуэгъуэм и 25-м дунейм ехыжащ Къэбэр-дей-Балъкъэр литературэм и лэжьакIуэ цIэрыIуэ, усакIуэ хьэлэмэт, Урысей Федерацэм щэнхабзэмкIэ щIыхь зиIэ и лэжьакIуэ Къэжэр Пётр Хьэиб и къуэр.
Къэбэрдей-Балъкъэр АССР-м хыхьэ Тэрч районым щыщ Арыкъ (Боры-къуей) къуажэм 1935 гъэм щэкIуэгъуэм и 7-м ар къыщалъхуащ. Къэбэрдей- Балъкъэр къэрал университетыр къиуха нэужь, телевиденэм редактору щыIащ, адэкIэ илъэс 20-м щIигъукIэ, «Эльбрус» тхылъ тедзапIэм щылэжьащ. «Нур» сабий журналым и редактор нэхъыщхьэу илъэс куэдкIэ щытащ.
Къэжэр Пётр тхэн щIидзащ школым щыщIэса илъэсхэм. «Уэсэпс щыгъэ» зыфIища и япэ усэ тхы-лъыр дунейм къытехьащ 1961 гъэм. Абы къыкIэлъыкIуащ «Шыхулъагъуэ», «Джулат щыгум», «Гулъытэ», «Хьэзырхэр», «ГъащIэм и зэман» усэ тхылъхэр, нэгъуэщIхэри.
Къэжэрым и усэхэмрэ поэмэхэмрэ ди зэма- ным, ди лъэхъэнэгъу лэжьакIуэ цIэрыIуэхэм ятеу- хуащ, ахэр хэку лъагъуныгъэмрэ цIыхугъэмкIэ зэрыгъэнщIам къыдэкIуэу, гум дыхьэу щабэщ. Сыт хуэдэ Iуэхум тетхыхьми, Къэжэр Пётр и усэр псэм дыхьэу хуабэщ, дахагъэрэ цIыхугъэкIэ гъэнщIащ.
ДяпэкIэ дэ сытым дежи дыхущыщIэнущ абы и гуапагъэм, цIыхугъэм, пэжыгъэм — ар хэхауэ фIыуэ дэзыгъэлъагъуу щыта и хьэл нэхъыфIхэм.
Къэжэр Пётр Хьэиб и къуэр дэ зэи тщыгъупщэнкъым.
КъБР-м ЩэнхабзэмкIэ и министерствэ, КъБР-м и ТхакIуэхэм я союз.
КъБР-м Печатымрэ цIыхубэ коммуникацэхэмкIэ и къэрал комитетым, КъБР-м и Журналистхэм я союзым, «Къэбэрдей-Балъкъэр» къэзыт телекомпанием, «Кабардино-Балкарская правда», «Адыгэ псалъэ», «Заман», «Горянка», «Советская молодежь» газетхэм, «Литературная Кабардино-Балкария», «Iуащхьэмахуэ», «Минги-Тау», «Солнышко», «Нур», «Нюр» журналхэм я редакцэхэм, «Къэбэрдей-Балъкъэр» къэрал телерадиокомпанием, «Эльбрус» тхылъ тедзапIэм, «Тетраграф» ООО-м, «КъБР-м и цIыхубэ хъыбарегъащIэ IуэхущIапIэхэм я лэжьыгъэр къызэзыгъэпэщ комплекс центр» къэрал кIэзонэ IуэхущIапIэм я лэжьакIуэхэм гущIыхьэ ящыхъуащ Урысей Федерацэм щэнхабзэмкIэ щIыхь зиIэ и лэжьакIуэ, усакIуэ цIэрыIуэ, журналист Къэжэр Пётр Хьэиб и къуэр зэрылIар икIи абы и Iыхьлыхэмрэ и благъэхэмрэ яхуогузавэ.
